# อิสระพงศ์ หนุนภักดี
พลเอก อิสระพงศ์ หนุนภักดี (20 พฤศจิกายน พ.ศ. 2476 – 17 กุมภาพันธ์ พ.ศ. 2560) เป็นอดีตนายทหารบกชาวไทยและอดีตนักการเมืองชาวไทยเคยดำรงตำแหน่งสำคัญ ๆ เช่น อดีตผู้บัญชาการทหารบก,อดีตรัฐมนตรีว่าการกระทรวงมหาดไทยและอดีตเลขาธิการคณะรักษาความสงบเรียบร้อยแห่งชาติและเป็นพี่ชายของคุณหญิงวรรณี คราประยูร (สกุลเดิม:หนุนภักดี) ภริยาของพลเอก สุจินดา คราประยูร อดีตนายกรัฐมนตรีคนที่ 19 ของไทย และเป็นบิดาของพลเอก ทรงวิทย์ หนุนภักดี ผู้บัญชาการทหารสูงสุด

 ประวัติ 

 ชีวิตส่วนตัว 
พล.อ. อิสระพงศ์ หนุนภักดี มีชื่อเล่นว่า"ตุ๋ย" เกิดเมื่อวันที่ 20 พฤศจิกายน พ.ศ. 2476 ณ ตำบลพงษ์สวาย อำเภอเมืองราชบุรี จังหวัดราชบุรี เป็นบุตรชายของ พล.ต.ท. ฉัตร หนุนภักดี กับคุณหญิงประยง หนุนภักดี พล.อ. อิสระพงศ์ หนุนภักดีมีพี่น้อง ทั้งหมด 7 คน ในส่วน พล.อ. อิสระพงศ์ หนุนภักดีเป็นบุตรลำดับที่ 3 และมีน้องสาว คือ คุณหญิง วรรณี คราประยูร (สกุลเดิม: หนุนภักดี) ซึ่งสมรสกับ พล.อ. สุจินดา คราประยูร อดีตนายกรัฐมนตรีคนที่ 19 ของไทย

 ชีวิตครอบครัว 

พล.อ.อิสระพงศ์ หนุนภักดี สมรสกับ คุณหญิง พญ.สุมนา หนุนภักดี มีบุตรด้วยกัน 1 คนคือ

 พล.อ. ทรงวิทย์ หนุนภักดี ผู้บัญชาการทหารสูงสุด

 การศึกษา 
พล.อ. อิสระพงศ์ หนุนภักดี จบการศึกษาระดับชั้นมัธยมศึกษาปีที่ 6 จากโรงเรียนอำนวยศิลป์ ต่อวิชาทหารที่โรงเรียนนายร้อยพระจุลจอมเกล้า รุ่นที่ 5, หลักสูตรทหารร่มและการรบพิเศษ รุ่นที่ 12, โรงเรียนเสนาธิการทหารบกและวิทยาลัยป้องกันราชอาณาจักร รุ่นที่ 29 และได้จบหลักสูตรวิชาทหาร ณ ประเทศสหรัฐอเมริกา คือ

 หลักสูตรผู้บังคับหมวดทหารราบ ที่ค่ายเบนนิ่ง
 หลักสูตรผู้บังคับกองพันทหารราบ ที่ค่ายเบนนิ่ง
 หลักสูตรเสนาธิการทหารบก ณ วิทยาลัยเสนาธิการทหาร

 รับราชการทหาร 
 ในประเทศ 
พล.อ.อิสระพงศ์ หนุนภักดีรับราชการครั้งแรกในปี พ.ศ. 2501 ในตำแหน่งผู้บังคับหมวดปืนเล็ก กองพันที่ 3 กรมทหารราบที่ 1 มหาดเล็กรักษาพระองค์ จากนั้นได้เจริญก้าวหน้าในหน้าที่เป็นลำดับ และดำรงตำแหน่งอื่น ๆ เช่น

 พ.ศ. 2522 : ผู้บังคับกรมทหารราบที่ 11 รักษาพระองค์
 พ.ศ. 2525 : ผู้บัญชาการกองพลทหารราบที่ 6 
 พ.ศ. 2527 : ผู้บัญชาการกองพลที่ 1 รักษาพระองค์
 พ.ศ. 2529 : แม่ทัพภาคที่ 2
 พ.ศ. 2533 : รองผู้บัญชาการทหารบก
 พ.ศ. 2535 : ผู้บัญชาการทหารบก

 นอกประเทศ 
ในช่วงราชการทหารที่ต่างประเทศ พล.อ. อิสระพงศ์ หนุนภักดี ได้ปฏิบัติงานที่ประเทศเกาหลีใต้ และไปอาสาสมัครไปเข้ารบในประเทศเวียดนามใต้ในตำแหน่งผู้ช่วยหัวหน้าฝ่ายยุทธการ ในสังกัดกองพลทหารอาสาสมัคร ผลัดที่ 2 ในปี พ.ศ. 2512 ได้รับแต่งตั้งเป็นรองผู้ช่วยทูตทหารบก ประจำสถานเอกอัครราชทูตไทย ณ กรุงลอนดอน ในปี พ.ศ. 2515

 รัฐประหาร พ.ศ. 2534 
ในการรัฐประหาร พ.ศ. 2534 พล.อ. อิสระพงศ์นับเป็นหนึ่งในบุคคลที่มีบทบาทสำคัญ ด้วยการเป็นรองผู้บัญชาการทหารบก และมีตำแหน่งเป็นเลขาธิการคณะรักษาความสงบเรียบร้อยแห่งชาติ โดยมี พล.อ. สุนทร คงสมพงษ์ ผู้บัญชาการทหารสูงสุดเป็นประธาน

ซึ่งหลังจากนี้ พล.อ. อิสระพงศ์ได้รับแต่งตั้งให้ดำรงตำแหน่งรัฐมนตรีว่าการกระทรวงมหาดไทยในรัฐบาลที่มีนายอานันท์ ปันยารชุน เป็นนายกรัฐมนตรีราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534 (และได้รับพระราชทานยศเป็น พลตำรวจเอก เป็นกรณีพิเศษอีกด้วยเมื่อวันที่ 10 กรกฎาคม พ.ศ. 2534 ประกาศกระทรวงมหาดไทย เรื่อง พระราชทานยศตำรวจชั้นนายพลเป็นกรณีพิเศษ (จำนวน 8 ราย) ราชกิจจานุเบกษา เล่ม 108 ตอน 128 ง หน้า 6942 23 กรกฎาคม พ.ศ. 2534) จากนั้นจึงได้รับตำแหน่งผู้บัญชาการทหารบก ต่อจาก พล.อ. สุจินดา คราประยูร ที่ได้รับโปรดเกล้าฯให้ดำรงตำแหน่งนายกรัฐมนตรี จึงถูกมองว่าทั้งหมดนี้เป็นการสืบทอดอำนาจของคณะ รสช. ทั้งนี้เนื่องจากความสัมพันธ์ส่วนตัวของ พล.อ. อิสระพงศ์ กับ พล.อ.สุจินดา ถือว่าสนิทสนมกันมาก เพราะเป็นนายทหารที่จบการศึกษาในรุ่นเดียวกัน อีกทั้งคุณหญิงวรรณี คราประยูร ภริยาของ พล.อ. สุจินดา ก็เป็นน้องสาวแท้ ๆ ของ พล.อ. อิสระพงศ์ และลูกพี่ลูกน้อง ของ พล.อ.อิสระพงศ์ คือ พล.ท. ชัยณรงค์ หนุนภักดี (ยศในขณะนั้น) เองก็ได้รับแต่งตั้งให้ดำรงตำแหน่งแม่ทัพภาคที่ 1 ที่มีบทบาทสำคัญในการรักษาความมั่นคงด้วย อีกทั้ง พล.ต. ทวีศักดิ์ หนุนภักดี (ยศในขณะนั้น)ได้รับตำแหน่งผู้บัญชาการหน่วยข่าวกรองทางทหาร (น้องชายของ พล.อ. ชัยณรงค์) มาคุมหน่วยข่าวทหารทั้งหมด  ซึ่งทั้งหมดนี้ต่อมาก็ได้บานปลายมาเป็นเหตุการณ์พฤษภาทมิฬ ในปี พ.ศ. 2535 ในที่สุด

 การถึงแก่อนิจกรรม 
พล.อ. อิสระพงศ์ หนุนภักดี ถึงแก่อนิจกรรมเนื่องจากการติดเชื้อในกระแสเลือด เมื่อวันที่ 17 กุมภาพาพันธ์ พ.ศ. 2560 เวลา 11.50 น. ณ โรงพยาบาลพระมงกุฎเกล้า สิริอายุ 83 ปี

 หลักสูตรทหาร 
ประเทศเครื่อหมายแสดงความสามารถชื่อหมายเหตุ100x100pxหลักสูตรส่งทางอากาศ ชั้นที่ 180x80pxหลักสูตรการรบแบบจู่โจม100x100pxหลักสูตรกระโดดร่มทหารบก ชั้นที่ 3100x100pxหลักสูตรกระโดดร่ม

 เครื่องราชอิสริยาภรณ์ 
พล.อ. อิสระพงศ์ หนุนภักดี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

 เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๒, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๕, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๕๙ ง ฉบับพิเศษ หน้า ๒, ๕ พฤษภาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันมีศักดิ์รามาธิบดี, เล่ม ๑๐๗ ตอนที่ ๕๕ ง หน้า ๒๖๕๙, ๕ เมษายน ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญกล้าหาญ , เล่ม ๑๐๘ ตอนที่ ๖๒ ง ฉบับพิเศษ หน้า ๑, ๓ เมษายน ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๗๘ ตอนที่ ๓๗ ง หน้า ๑๒๓๑, ๒ พฤษภาคม ๒๕๐๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องหมายเปลวระเบิดสำหรับประดับแพรแถบเหรียญชัยสมรภูมิ, เล่ม ๙๐ ตอนที่ ๑๘๑ ง ฉบับพิเศษ หน้า ๑๒๕, ๓๑ ธันวาคม ๒๕๑๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๔ ตอนที่ ๙๗ ง หน้า ๓๕๐๔, ๒๖ พฤษภาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๓๖ ตอนที่ ๓๖ ข หน้า ๗๖, ๓ กรกฎาคม ๒๕๖๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๖ ตอนที่ ๑๑๘ ง ฉบับพิเศษ หน้า ๘๕๗, ๓๑ ธันวาคม ๒๕๑๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๑๐๘ ตอนที่ ๑๓๙ ง ฉบับพิเศษ หน้า ๑๔, ๑๐ สิงหาคม ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์, เล่ม ๑๐๘ ตอนที่ ๑๖๖ ง ฉบับพิเศษ หน้า ๒, ๒๐ กันยายน ๒๕๓๔

 ต่างประเทศ 

  :
 พ.ศ. 2513 – 80x80px เหรียญเกียรติยศกองทัพเวียดนาม ชั้นที่ 1
 พ.ศ. 2513 – 80x80px เหรียญรณรงค์เวียดนาม
  :
 พ.ศ. 2513 – 80x80px เหรียญบรอนซ์สตาร์ ประดับ วี
 พ.ศ. 2513 – 80x80px เหรียญคอมเมนเดชัน (ทหารบก)
  :
 พ.ศ. 2535 – 80x80px เครื่องราชอิสริยาภรณ์มงคลรัตน์ ชั้นที่ 1ราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตประดับเครื่องราชอิสริยาภรณ์ต่างประเทศ, เล่ม 109 ตอนที่ 27 หน้า 2240, 25 กุมภาพันธ์ 2535

 สหประชาชาติ 

  :
 พ.ศ. ไม่ปรากฏ – 80x80px เหรียญสหประชาชาติเกาหลี

 ชีวิตหลังการเมือง 
หลังเหตุการณ์พฤษภาทมิฬ พล.อ.อิสระพงศ์ก็ได้ถูกย้ายจากผู้บัญชาการทหารบก เป็นรองปลัดกระทรวงกลาโหมประกาศสำนักนายกรัฐมนตรี เรื่อง ให้นายทหารรับราชการหลังจากนั้นยุติบทบาททางราชการและบทบาททางการเมืองทั้งหมด โดยมิได้ยุ่งเกี่ยวอีกเลย เหมือนเช่นนายทหารในคณะ รสช.คนอื่น ๆ บิ๊กตุ๋ย พล.อ.อิสระพงศ์ หนุนภักดี จปร.5 เปิดใจครั้งแรกในรอบหลายสิบปี 'วิกฤตมีทางออก'!? จากโอเคเนชั่น จนกระทั่งถึงแก่อนิจกรรมด้วยโรคประจำตัวเมื่อวันที่ 17 กุมภาพันธ์ พ.ศ. 2560 เวลา 12.00 น. ที่ โรงพยาบาลพระมงกุฎเกล้า ขณะมีอายุได้ 83 ปี มีพิธีพระราชทานเพลิงศพเมื่อวันที่ 4 มิถุนายน พ.ศ. 2560 ณ วัดพระศรีมหาธาตุวรมหาวิหาร เขตบางเขน กรุงเทพมหานคร มีอดีตนายกรัฐมนตรี พลเอก สุจินดา คราประยูร เจ้าร่วมพร้อม คุณหญิงวรรณี คราประยูร และ นายกรัฐมนตรีพลเอก ประยุทธ์ จันทร์โอชา พล.อ.ประวิตร วงษ์สุวรรณ รองนายกรัฐมนตรี และ รัฐมนตรีว่าการกระทรวงกลาโหม พล.อ.อุดมเดช สีตบุตร รัฐมนตรีช่วยว่าการกระทรวงกลาโหม พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย พล.ต.ท.ศานิตย์ มหถาวร ผู้บัญชาการตำรวจนครบาล